**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 49., stavak 4. Zakona o poljoprivrednom zemljištu (Narodne novine, br. 20/18, 115/18, 98/19 i 57/22), članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23), **Općinsko vijeće Općine Martijanec** na **20.** sjednici održanoj dana **20. prosinca 2023. godine**, donosi

**Program**

**korištenja sredstava ostvarenih od raspolaganja poljoprivrednim**

**zemljištem u vlasništvu Republike Hrvatske za 2024. godinu**

**Članak 1.**

Ovim Programom utvrđuje se namjensko trošenje dijela od 65% sredstava ostvarenih u 2024. godini od raspolaganja poljoprivrednim zemljištem u vlasništvu Republike Hrvatske na području Općine Martijanec i to s osnova zakupa poljoprivrednog zemljišta.

**Članak 2.**

Prihod ostvaren u visini od 65% sredstava ostvarenih od zakupa poljoprivrednog zemljišta u vlasništvu Republike Hrvatske za 2024. godinu koje se nalazi na području Općine Martijanec planira se u visini od 2.000,00 EUR te će se isti utrošiti za uređenje ruralnog prostora prema programu 1003 Komunalno gospodarstvo, aktivnost A100304 Održavanje objekata i uređaja komunalne infrastrukture, postrojenja i opreme, konto 32321- Usluge tekućeg i investicijskog održavanja građevinskih objekata, a u skladu s namjenom utvrđenom člankom 49. stavkom 3. Zakona o poljoprivrednom zemljištu (Narodne novine, br. 20/18, 115/18, 98/19 i 57/22). Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.

**Članak 3.**

Ovaj Program objaviti će se u „Službenom vjesniku Općine Martijanec“, a stupa na snagu 01. siječnja 2024. godine.

KLASA: 400-01/23-01/3

URBROJ: 2186-19-01-23-11

Martijanec, 20. prosinca 2023. godine

 PREDSJEDNIK

 OPĆINSKOG VIJEĆA

 Stjepan Golubić, ing.